OpenLLM-France/wikimedia huggingface dataset:
# Oleg Xàtov

Oleg Xàtov (rus: Олег Шатов; n. 29 de juliol de 1990, Nijni Taguil) és un futbolista internacional rus que juga al Zenit Sant Petersburg.

## Carrera professional

Va començar la seva carrera el 2006 en futbol sala, en el MFK Viz-Sinara Ekaterinburg, equip que el va cedir en 2007 al FC Ural Sverdlovsk Oblast de la Primera Divisió de Rússia de futbol. En 2012 va signar amb l'Anji Majachkalá de la Lliga Premier de Rússia, amb qui va disputar 34 partits de lliga.
L'agost de 2013, després d'anunciar l'Anzhí problemes econòmics del seu propietari, Suleyman Kerimov, Shátov va ser traspassat al Zenit Sant Petersburg.

## Internacional

És internacional absolut amb la selecció de Rússia i va debutar en un partit amistós a Espanya contra Islàndia, en el qual també va marcar el seu primer gol com a internacional.
El 12 de maig de 2014, Fabio Capello, director tècnic de la selecció nacional de Rússia, va incloure a Shátov en la llista provisional de 30 jugadors que iniciaran la preparació amb la intenció de la Copa Mundial de Futbol de 2014. El 2 de juny va ser ratificat per Capello en la nòmina definitiva de 23 jugadors.

### Participacions en Copes del Món

| Mundial | Seu | Resultat |
| Copa Mundial de Futbol de 2014 | Brasil | Primera fase |

## Estadístiques

Actualitzat a l'11 d'agost de 2012
| Club | Div | Temp | Lliga | Lliga | Copa | Copa | Europa | Europa | Total | Total |
| Club | Div | Temp | PJ | Gols | PJ | Gols | PJ | Gols | PJ | Gols |
| Ural Sverdlovsk Oblast | D2 | 2007 | 8 | 2 | 0 | 0 | ? | ? | 8 | 2 |
| Ural Sverdlovsk Oblast | D2 | 2008 | 26 | 1 | 1 | 0 | ? | ? | 27 | 1 |
| Ural Sverdlovsk Oblast | D2 | 2009 | 28 | 2 | 2 | 0 | ? | ? | 30 | 2 |
| Ural Sverdlovsk Oblast | D2 | 2010 | 35 | 4 | 1 | 0 | ? | ? | 36 | 4 |
| Ural Sverdlovsk Oblast | D2 | 2011-12 | 30 | 7 | 2 | 0 | ? | ? | 32 | 7 |
| Ural Sverdlovsk Oblast | Total | Total | 127 | 16 | 6 | 0 | 0 | 0 | 133 | 16 |
| Anzhi Makhachkala | D1 | 2011-12 | 8 | 0 | 0 | 0 | ? | ? | 8 | 0 |
| Anzhi Makhachkala | D1 | 2012-13 | 3 | 0 | 0 | 0 | 4 | 2 | 6 | 2 |
| Anzhi Makhachkala | Total | Total | 11 | 0 | 0 | 0 | 4 | 2 | 15 | 2 |
| Total carrera | Total carrera | Total carrera | 138 | 16 | 6 | 0 | 4 | 2 | 148 | 18 |

## Referències

* 1 2 Career stats at KLISF
* ↑ «Shátov, al Zenit». Uefa.com, 16-08-2013. [Consulta: 21 agost 2013].
* ↑ «Расширенный список национальной сборной России» (en rus). RFS, 12-05-2014. [Consulta: 12 maig 2014].
* ↑ AFP. «Rússia, sense Pavlyuchenko ni Tarasov». FIFA, 12-05-2014. Arxivat de l'original el 2014-05-13. [Consulta: 12 maig 2014].
* ↑ «Состав национальной сборной России на ЧМ-2014» (en rus). RFS, 02-06-2014. [Consulta: 2 juny 2014].
* ↑ AFP. «Els 23 de Capello». FIFA, 02-06-2014. Arxivat de l'original el 2014-06-04. [Consulta: 2 juny 2014].
# Policia Nacional

«Policia Nacional» té aquests significats:
* Policia Nacional Afgana
* Policia Nacional d'Espanya
* Policia Nacional d'Ucraïna
* Policia Nacional de Colòmbia
* Policia Nacional de França
* Policia Nacional de Nicaragua
* Policia Nacional de l'Uruguai
* Policia Nacional del Perú
* Agència Nacional de Policia (Japó)
* Cos de Policia Nacional Bolivariana
* Policia Nacional de Ruanda
# Daubrée (cràter)

Daubrée és un cràter d'impacte lunar que es troba al sud-oest de la Mare Serenitatis, just a l'oest-sud-oest del cràter Menelau, proper al domini dels Montes Haemus. La petita mar lunar Lacus Hiemalis apareix en el bord sud-oest de Daubrée.
Es tracta d'un cràter en forma de ferradura, amb la vora oberta cap al nord-oest. L'interior ha estat inundat per lava basàltica, deixant una plataforma anivellada sense trets en la superfície. El brocal té un tall rasant a l'extrem sud, i la vora oriental s'uneix a les crestes baixes pertanyents als Montes Haemus.
Aquest cràter va ser designat prèviament Menelao S abans de ser canviat el nom per la UAI.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Daubrée (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 20 juliol 2018].
* «LROC :: QuickMap - Targeting Mapa LROC» (en anglès). [Consulta: 20 juliol 2018].
* «The-moon.wikispaces.com: Daubrée» (en anglès). [Consulta: 20 juliol 2018].
# Sant Sebastià de Maials

Sant Sebastià de Maials és una església de Maials (Segrià) inclosa a l'Inventari del Patrimoni Arquitectònic de Catalunya.

## Descripció

Petita i senzilla església sobre el turó del sud del poble, tocant al cementiri vell en un bell paratge. D'una sola nau amb els creiers tot just sortint enfora, l'interior és en volta de canó i completament enguixat. Al fons hi ha una imatge del Sant en un marc barroquitzant. Hi ha pilastres que volten el turó, que deurien correspondre al viacrucis.

## Referències

* ↑ «Sant Sebastià de Maials». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].

## Enllaços externs

* «Sant Sebastià de Maials». Patrimoni arquitectònic. Consell Comarcal del Segrià.
# Oleggio

Oleggio és un municipi de la província de Novara a la regió del Piemont (Itàlia) amb 13.222 habitants.
Oleggio limita amb els municipis de: Bellinzago Novarese, Marano Ticino, Mezzomerico, Momo, Vaprio d'Agogna i Vizzola Ticino.

## Galeria

* Centre d'Oleggio
* Restes medievals
* Església de S. Miquel
* la Torre Campanaria
* Porta Mazzeri
* Església parroquial

## Enllaços externs

* Pàgina web oficial d'Oleggio (en italià)
# Policia Nacional de Ruanda

La Policia Nacional de Ruanda és el servei de policia de Ruanda. El departament va ser creat el 16 de juny de 2000 per la Llei N. 09 de 2000 i va fusionar tres forces anteriors, la Gendarmerie Nationale del Ministeri de Defensa, la Policia Comunal del Ministeri de l'Interior i al Policia Judicial del Ministeri de Justícia.
En 2017 s'obrirà un laboratori forense a Kigali amb tècnics d'assessorament formats a Alemanya.
La visió de la PNR és:el poble de Ruanda és segura, implicada i tranquil·litzada. La missió és el lliurament de serveis d'alta qualitat, responsabilitat i transparència, assegurar l'estat de dret i proporcionar un entorn segur i lliure de crims a tothom.

## Referències

* ↑ RNP History. Arxivat 2012-10-29 a Wayback Machine. Rwanda National Police, 2012. Retrieved 26 September 2012. Archived here. Arxivat 2020-02-14 a Wayback Machine.
* ↑ https://www.cihan.com.tr/en/rwanda-forensic-lab-2017-2036647.htm Arxivat 2016-04-03 a Wayback Machine.
* ↑ RNP History. Arxivat 2012-10-29 a Wayback Machine. Rwanda National Police, 2012. Retrieved 3 October 2012. Archived here. Arxivat 2020-02-14 a Wayback Machine.

## Enllaços externs

* Web oficial
# E37

La ruta europea E37 és una carretera que forma part de la Xarxa de carreteres europees. Comença a Bremen (Alemanya) i finalitza a Colònia (Alemanya). Té una longitud de 336 km. Té una orientació de nord a sud.
# Newark (Nova York)

Newark és una població dels Estats Units a l'estat de Nova York. Segons el cens del 2000 tenia 9.682 habitants.

## Demografia

Segons el cens del 2000, Newark tenia 9.682 habitants, 3.857 habitatges, i 2.433 famílies. La densitat de població era de 694,8 habitants/km².
Dels 3.857 habitatges en un 31,8% hi vivien nens de menys de 18 anys, en un 42,5% hi vivien parelles casades, en un 15,5% dones solteres, i en un 36,9% no eren unitats familiars. En el 30,8% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,4% tenia menys de 18 anys, un 7,4% entre 18 i 24, un 27,2% entre 25 i 44, un 22,2% de 45 a 60 i un 17,8% 65 anys o més.
L'edat mediana era de 38 anys. Per cada 100 dones de 18 o més anys hi havia 81,8 homes.
La renda mediana per habitatge era de 32.542 $ i la renda mediana per família de 40.863 $. Els homes tenien una renda mediana de 31.641 $ mentre que les dones 23.588 $. La renda per capita de la població era de 18.176 $. Entorn del 12,5% de les famílies i el 17,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newark». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Newark». American Fact Finder. Oficina del Cens dels Estats Units, 12-01-2010.
# Acaule

Acaule o acaulescent és un terme botànic (del llatí a- sense, i caulis tija) per definir aquelles plantes que tenen una tija tan curta que sembla inexistent. El fet que els nusos d'aquesta tija siguin tan curts i propers fa que les fulles neixen arran de terra i surtin totes juntes fent una roseta basal.
Aquestes plantes representen l'estrat més baix de vegetació en la classificació de Raunkier (plantes hemicriptòfites).
En són exemples l'atzavara, la margaridoia perenne i el plantatge.

## Referències

* ↑ «Chilebosque-Glosario de términos botánicos» (en castellà). Arxivat de l'original el 2016-07-03. [Consulta: 27 febrer 2017].
* ↑ del Cañizo, José Antonio. Palmeras, todos los géneros y 565 especies (en castellà). 3a. Madrid-México: Mundi-Prensa, 2011, p. 1077. ISBN 978-84-8476-399-4 [Consulta: 27 febrer 2017].
# David Dunlap Observatory Catalogue

David Dunlap Observatory Catalogue, conegut com a DDO o A Catalogue of Dwarf Galaxies, és un catàleg astronòmic de galàxies nanes que va ser publicat el 1959 (i més tard ampliat el 1966) per Sidney van den Bergh.

## Referències

* ↑ van den Bergh, Sidney (en anglès) Publications of the David Dunlap Observatory, Universitat de Toronto [Toronto, Canadà], 2, 5, 1959, pàg. 147-150. Bibcode: 1959PDDO....2..147V [Consulta: 30 juny 2015].
# Sauromates II

Sauromates II o també Tiberi Juli Sauromates (grec antic: Τιβέριος Ἰούλιος Σαυροματης Φιλόκαισαρ Φιλορώμαίος Eυσεbής, llatí: Tiberius Julius Sauromates Philocaesar Philoromaios Eusebes) va ser rei del Bòsfor
Era fill de Remetalces, i va ser successor de Juli Eupator, que potser era el seu oncle, cap a l'any 173 o 174. El seu regnat va ser contemporani dels emperadors romans Marc Aureli, Còmmode, Pèrtinax, Didi Julià, Septimi Sever i Caracal·la. Es conserven monedes amb la seva cara i les efigies d'alguns d'aquests emperadors, la darrera datada l'any 210. Va regnar uns 22 anys i el va succeir el seu fill Rescuporis II, cap al 210 o poc després.
Es conserva una inscripció que celebra la seva victòria sobre els escites, i diu també que va ocupar la Tàurida, conquerida a aquest poble. Va tenir al menys un fill, d'una dona de nom desconegut, Rescuporis II, rei del Bòsfor del 210 al 227.

## Referències

* 1 2 Settipani, Christian. Continuité des élites à Byzance durant les siècles obscurs. París: De Boccard, 2007, p. 408. ISBN 9782701802268.
* ↑ Zograph, A. N «Sauromates II's Reform of the Currency». The Numismatic Chronicle and Journal of the Royal Numismatic Society, 18, 1938, pàg. 106-111.
# Dinastia Mitridàtica del Bòsfor

La dinastia Mitridàtica del Bòsfor fou la nissaga que va governar el Regne del Bòsfor després de la seva conquesta per Mitridates VI Eupator, del regne del Pont, el 107 aC, fins després de la meitat del segle iv. Especialment als darrers cent anys el tron sembla que fou ocupat algunes vegades per usurpadors probablement sàrmates. Escites, sàrmates i gots van donar suport als diversos pretendents i la història dinàstica fou agitada.
La dinastia va obrir una segona branca amb Asandre del Bòsfor, cunyat del rei i probablement un col·lateral llunyà. El tron va partir una usurpació seriosa i perllongada amb Escriboni de Còlquida però els descendents d'Asandre foren reinstaurats pels romans.
La dinastia es va acabar a la segona meitat del segle IV quan els huns van ocupar el país.
# Djokhar Dudàiev

Djokhar Musaièvitx Dudàiev (Джоха́р Муса́евич Дуда́ев), (Ialkhori, 15 d'abril de 1944 - Gekhi Cu, 21 d'abril de 1996), fou el primer president de la República Txetxena d'Itxkèria, el govern independentista que s'establí el novembre de 1991 a Txetxènia, a la Federació Russa. Anteriorment, havia estat el primer txetxè que assolia el lloc de General dins de l'Exèrcit Soviètic.
Fins a l'any 1957 visqué deportat al Kazakhstan amb la seva família. Es graduà el 1966 a l'Alta Escola Militar d'Aviació, i el 1968 s'incorporà al Partit Comunista de la Unió Soviètica. El 1990 abandonà l'exèrcit soviètic amb el grau de major general i fundà el partit Congrés Nacional del Poble Txetxè.
Després de guanyar les eleccions d'octubre del 1991 amb el 85% dels vots, l'1 de novembre proclamà la independència de la República dels Txetxens i dels Ingúixos. El govern rus no admeté la declaració d'independència i amenaçà d'intervenir militarment. Al setembre del 1994 començaren els enfrontaments amb el setge de Grozni, capital de Txetxènia, per part de l'exèrcit rus. Al gener del 1995 Dudàiev es convertí en cap de la resistència txetxena i objectiu principal de l'exèrcit rus. A l'abril del 1996 morí després que un míssil de l'exèrcit rus localitzés la seva trucada des d'un telèfon mòbil.

## Referències

* ↑ «Qui és qui en el conflicte de Txetxènia». DCIDOB. CIDOB, 65, 01-03-1998, pàg. 27. ISSN: 1132-6107 [Consulta: 18 abril 2020].
* ↑ Politkóvskaia, Anna. La Consciència Moral de Rússia. Aresta, 2007, p. 31 [Consulta: 16 abril 2020].
# Djiguinka

Djiguinka - Джигинка (rus) és un poble del krai de Krasnodar, a Rússia. Es troba a la vora del riu Djiga, a la plana que hi ha entre la costa de la mar Negra i els vessants del Caucas occidental. És a 23 km al nord d'Anapa i a 129 km a l'oest de Krasnodar.
Pertany a aquest poble una part del possiólok d'Utaix.
# Districte de Gelnica

El districte de Gelnica - (eslovac) Okres Gelnica - és un dels 79 districtes d'Eslovàquia. Es troba a la regió de Košice, a l'est del país. Té una superfície de 584,43 km², i el 2013 tenia 31.421 habitants. La capital és Gelnica.

## Llista de municipis
### Ciutats

* Gelnica

### Pobles

Helcmanovce · Henclová · Hrišovce · Jaklovce · Kluknava · Kojšov · Margecany · Mníšek nad Hnilcom · Nálepkovo · Prakovce · Richnava · Smolnícka Huta · Smolník · Stará Voda · Švedlár · Úhorná · Veľký Folkmar · Závadka · Žakarovce
# Districte de Gicumbi

El districte de Gicumbi és un akarere (districte) de la província del Nord, a Ruanda. La seva capital és Byumba. Es troba al nord de Kigali, a cavall de la carretera principal de Kigali a Kampala. És un districte muntanyenc.
El 15 de desembre de 2014, el camp de refugiats de Gihembe, al districte de Gicumbi, va rebre una visita de Howard G. Buffett, qui es va comprometre a finançar la repatriació dels refugiats congolesos.

## Sectors

El districte de Gicumbi està dividit en 21 sectors (imirenge): Bukure, Bwisige, Byumba, Cyumba, Giti, Kaniga, Manyagiro, Miyove, Kageyo, Mukarange, Muko, Mutete, Nyamiyaga, Nyankenke II, Rubaya, Rukomo, Rushaki, Rutare, Ruvune, Rwamiko i Shangasha.

## Referències

* ↑ Théogène Nsengimana «Rwanda: Howard Buffett to Support Congolese Refugees». The New Times - allAfrica.com, 16-12-2014 [Consulta: 8 gener 2015].
* Districtes de Ruanda a statoids
* Inzego.doc Arxivat 2018-05-17 a Wayback Machine. — Province, District and Sector information from MINALOC, the Rwanda ministry of local government.
# Ducat de Hamilton

Duc de Hamilton, Duke of Hamilton és un títol en el Peerage of Scotland, creat l'any 1643. El cognom de la família ducal, originàriament "Hamilton", ésactualment "Douglas-Hamilton". Des de 1711, aquest ducat s'ha mantingut junt amb el ducat de Brandon en el Peerage of Great Britain, i els ducs des d'aleshores porten el títol de Duke of Hamilton and Brandon.

## Fonts

* Burke's Peerage and Baronetage, 106th Edition (1999). pp 1742–1748
* Marshall, Dr Rosalind K. The Days of Duchess Anne-Life in the Household of the Duchess of Hamilton 1656-1716 Edinburgh 2000
* Maxwell, Sir Herbert A History of the House of Douglas-from the Earliest times down to legislative union of England and Scotland II Vols, London 1902

## Enllaços externs

* Hamilton family portraits Arxivat 2009-03-02 a Wayback Machine.
* Lennoxlove House
* Palace of Holyroodhouse
# Dotdash Meredith

Dotdash Meredith (antigament About.com) és un lloc web oficial d'informació i assessorament en anglès, dirigit principalment al públic nord-americà. Va pertànyer a The New York Times Company fins al 2012, quan InterActiveCorp en va adquirir la propietat. El contingut del lloc és dinàmic i intenta obtenir nova informació diària.
Va ser fundat el 1996 com a The Mining Company, i el lloc va ser llançat el 2 d'abril de 1997, per part de Scott Kurnit, propietari de General Internet, Bill Day, i un grup d'altres emprenedors de la ciutat de Nova York.
El contingut és escrit per 750 en experts, denominats «Guies», que tenen experiència en temes determinats. Cada Guia s'encarrega d'un tema i es torna l'únic escriptor d'aquest tema. Els Guies també reben una paga mitjana de 100.000 dòlars per any, encara que la xifra exacta no s'ha divulgat.

## Referències

* ↑ «Team - Dotdash».
* ↑ Kushner, David «Drilling Begins at The Mining Company». Wired, 21-04-1997.
* ↑ About.com. «Guías» (en anglès). Arxivat de l'original el 2009-08-02. [Consulta: 31 juliol 2009].
* ↑ About.com. «Ganancias de los Guías» (en anglès). Arxivat de l'original el 2012-11-01. [Consulta: 31 juliol 2009].

## Enllaços externs

* Dotdash Meredith - Lloc web oficial
# Dotideals

Dotideals (Dothideales) és un ordre de fongs bitunicats que conté principalment espècies sapròfites o paràsites de les plantes. Els tàxons d'aquest ordre es caracteritzen per l'absència d'un hamathecium (definit com a hifes o altres teixits entre els ascs) en un lòcul, i la formació d'ascs fistunicats d'ovoides a cilíndrics.

## Taxonomia

Fins a l'any 2001, aquest ordre es considerava que tenia 5 famílies: Botryosphaeriaceae, Coccoidiaceae, Doditheaceae, Dothioraceae, i els Planistromellaceae. Estudis filogenètics posteriors han reestructurat la classificació essent la més recent de desembre de 2007 on els Dothideales contenen dues famílies, els Dothidiaceae i els Dothioraceae. Els Botryosphaeriaceae (ordre Botryosphaeriales) i els Planistromellaceae s'han traslladat a l'ordre i família incertae sedis, respectivament.

## Referències

* ↑ Blackwell, Meredith; Alexopoulos, Constantine John; Mims, Charles W.. Introductory Mycology. Nova York: Wiley, 1996. ISBN 0-471-52229-5.
* ↑ Bisby, Guy Richard; Ainsworth, G. C.; Kirk, P. M.; Aptroot, André. Ainsworth & Bisby's Dictionary of the fungi / by P. M. Kirk... [et al.]; with the assistance of A. Aptroot... [et al.]. Oxon: CAB International, 2001. ISBN 0-85199-377-X.
* ↑ «Myconet». Arxivat de l'original el 2009-03-18. [Consulta: 22 desembre 2012].
# Eduardo Astengo

Eduardo Astengo (15 d'agost de 1905 - 3 de desembre de 1969) fou un futbolista peruà.
Va formar part de l'equip peruà a la Copa del Món de 1930. També participarà en el Campionat sud-americà de 1929. Pel que fa a clubs, jugà a Universitario de Deportes.

## Palmarès

* Lliga peruana de futbol:
** 1929

## Referències

* ↑ Stats on FootballDatabase.eu
* ↑ Copa Mundial de la FIFA Uruguay 1930 a fifa.com
* ↑ «Perfil a Fifa.com». Arxivat de l'original el 2018-04-29. [Consulta: 29 abril 2018].
* ↑ Southamerican Championship 1929 a rsssf
* ↑ Eduardo Astengo a National-Football-Teams.com (anglès)
# Paradise Beach (Gàmbia)

Paradise Beach (en anglès, literalment Platja Paradís) és una platja verge rodejada de palmeres del sud de la costa de Gàmbia. Té uns 15 quilòmetres de longitud i se situa entre Tanji i Gunjur, a l'altura de Sanyang, que es troba 4 km terra endins.
S'hi troben a prop dos petits poblets de pescadors, i alguns pescadors ocasionals. També s'hi comença a notar la presència de turistes, amb un restaurant de platja.
El maig del 2013 les autoritats locals van arrasar els campaments de platja i restaurants discrets que feia més d'una dècada que eren gestionats per persones locals. El motiu va ser la neteja de l'espai per a poder fer un complex residencial de luxe, que finalment no es va fer per la caiguda del règim de Jammeh, el que va permetre el retorn de l'establiment de petits restaurants.

## Referències

* 1 2 Briggs, Philip; Fenton, Simon. The Gambia (en anglès). Bradt Travel Guides, 2017-11-21, p. 159. ISBN 978-1-78477-064-8.
* ↑ Gregg, Emma; Trillo, Richard. The Rough Guide to the Gambia (en anglès). Rough Guides, 2003, p. 144. ISBN 978-1-84353-083-1.